En gruppe medarbejdere og eksterne investorer har via et nyt selskab købt mejeriet. Dermed fortsætter næsten 120 års historie med osteproduktion i Ingstrup.

Kim Dahlhus fortsætter som daglig leder med Johnny Ingvartsen som ostemester og yderligere tre medarbejdere fortsætter. Alle er de også medejere, oplyser mejeriet i en pressemeddelelse. Mejeriet vil fortsætte produktionen af de kendte oste, men vil i fremtiden også udvikle og producere nye ostetyper. Mejeriets butik holder fortsat åbent.